Пан Мохуа
Тъгата на изгнаника

Превод от английски: Анатолий Буковски, Лина Бакалова, 2005

chitanka.info

Ръкавът ми беше скъсан.

Майка ми седна да го шие.

С конец и игла

заши тъга в ръкава ми.

Косата ми беше рошава.

Сестра ми дойде да ме среши.

С гребен и четка

вплете тъга в косата ми.

Когато напускахме дома,

залезът бе зачервил

лицата на планините.

Краката ми не ме слушаха.

Брат ми ме хвана за ръка,

да не изоставам по пътя.

С треперещата си длан

беляза с тъга ръката ми…

Сега седя сред зелена трева,

под розови облаци,

на двеста мили от къщи —

с майчината тъга в ризата ми,

сестрината тъга в косата ми,

братовата тъга в ръката ми.

Аз съм заключен в капан от тъга.

1 март 1922 г., Ханджоу

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.